Document ID: /roh_data/filtered/fineweb-2-filterrobots_roh.jsonl.gz/49008

Chanzuns rumantschas cumponidas da Rumantschas e Rumantschs na datti betg mo per chors. Adina ha la Svizra rumantscha er gì persunas che han scrit e preschentà lur atgnas chanzuns, las chantauturas ed ils chantauturs. Intgins da quels han gì l'occasiun a Zuoz, en la rama dal segund Festival da la Chanzun Rumantscha da preschentar lur ovras ad in concert. Quel è stà en il Globe (Lyceum Alpinum Zuoz). Igl è il medem mument era stà in inscunter da generaziuns. Chantauturas giuvnas e chantauturs giuvens, Chiara e Gianni Tschenett, han dà concert ensemen cun la generaziun pli veglia, Prefix e Ganes. Ina maschaida fitg attractiva.
L'Engiadinais Gianni Tschenett e sia band OAK Street ha fatg l'avertura dal concert . Era la chantadura da la Surselva, Chiara, è ina chantautura che fa gia dapi in temp attenta sin ella. Ella ha er fundà ina girl-group cun il medem num. A Zuoz ha ella preschentà intginas chanzuns, magari detg pensivas. Accumpagnà ella al clavazin ha Pascal Dittli.
Las furmaziuns han delectà giuven e vegl cun lur atgnas cumposiziuns e quai fin lunsch viaden en la notg. L'entir concert pudais er tadlar sin rtr.ch/playfestas. Là datti er da tadlar ils ulteriurs concerts ch'i ha dà al segund Festival da la chanzun rumantscha.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.